Diari Oficial de la Generalitat Valenciana


Sumari del DOGV 2349, del 20-09-1994 (1994/832458)

RESOLUCIÓ de 25 de juliol de 1994, de la Direcció General de Treball, per la qual es disposa el Registre i Publicació del Conveni Col.lectiu d'Estacions de Servei per a la Comunitat Valenciana, Any 1994.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2349

Data del DOGV
:   20-09-1994

Secció del DOGV
:   ALTRES DISPOSICIONS

Número del document
:   1994/832458


Data del document
:   25-07-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 25 de juliol de 1994, de la Direcció General de Treball, per la qual es disposa el Registre i Publicació del Conveni Col.lectiu d'Estacions de Servei per a la Comunitat Valenciana, Any 1994. [94/6177]  
Vist el text articulat del Conveni Col.lectiu de Treball d'Estacions de Servei per a la Comunitat Valenciana, Any 1994, subscrit el 13 de juliol de 1994, d'una part per la representació de la Federació d'Estacions de Servei de la Comunitat Valenciana, i d'altra per els representants de la Federació d'Energia de CC.OO.-PV i de la Federació d'Indústries Afines d'UGT-PV, presentat davant aquesta Direcció General de Treball amb data 18 de juliol de 1994, i segons l'article 90.2 iy 3 de la Llei 8/1980, de 10 de març, i en el Reial Decret 1040/81, de 22 de maig, sobre Registre y Dipòsit dels Convenis Col.lectius, esta Direcció General de Treball, d'acord a les competències que té transferides segons el Reial Decret 4105/82, de 29 de desembre, acorda:  
Primer. Ordenar-ne la inscripció en el Registre de Convenis Col.lectius de Treball d'aquesta Direcció General, amb notificació a la Comissió negociadora, i el dipòsit del text original del Conveni.  
Segon.. Disposar-ne la publicació al Diari Oficial de la Generalitat Valenciana.  
València, 25 de juliol de 1994.-El director general de Treball: Eduard Montesinos i Chilet  
A València, 13 de juliol de mil nou-cnts noranta-quatre.  
Reunits:  
En els locals de l'Associació Empresarial d'Estacions de Servei, siti al carrer Cascó Oliag 6.  
D'una part, la Federació d'Estacions de Servei de la Comunitat Valenciana, representada pel Sr. Manuel Gil Melchor, Sr. José García Royo, Sr. Vicente Moscardó Pellicer, Sr. Joaquín Vicent Vicent, Sr. Pascual Romero Tormo i Sr. Miguel Ferrer Salva, i  
D'altra part, en representació de la Federació d'Energia CC.OO del País Valencià i en representació de la Federació d'Indústries afins d'UGT, de València, per CC.OO el Sr. Manuel Brazel Ortiz, Sr.Andrés Torres Casabuena, Sr. Miguel Llop Gresa i par part de la UGT. el Sr. Antonio Ros Fructuosa, Sr. Antonio Rueda i el Sr. Felipe Ortega Martínez.  
Ambdues parts es reconeixen la capacitat legal per contractar i per obligar-se, en relació amb la negociació del Conveni Col.lectiu d'Estacions de Servei per a 1992, i actuen en representació de les respectives entitats, convenen, en l'àmbit de la Comunitat Valenciana, el Conveni d'Estacions de Servei, que regula les relacions en l'àmbit territorial i funcional amb les següents estipulacions.  
Conveni d'Estacions de Servei  
per a la Comunitat Valenciana  
Any 1994  
Article 1. Ambit territorial.  
Aquest Conveni serà d'aplicació a tot l'àmbit de la Comunitat Valenciana, és a dir, a les províncies de Castelló, València i Alacant  
.  
Article 2. Ambit funcional.  
Es d'aplicació aquest Conveni a totes les empreses i treballadors compresos en l'àmbit funcional regulat en l'art. 3 de l'Ordenança Laboral d'Estacions de Servei de 27/11/76, inclosos en l'àmbit territorial d'aquest Conveni.  
Article 3. Ambit temporal.  
Aquest conveni tindrà una durada mínima d'un any, en coneqüència s'aplicarà amb caràcter retroactiu a l'1 de gener de 1994 fins al 31 de desembre de 1994.   
Aquest conveni s'entendrà tàcitament prorrogat si no és denunciat per qualsevol de les parts amb tres mesos d'antelació a la data de la seua caducitat, mitjançant escrit notificatori dirigit a l'altra part.  
Es mantindrà en vigor fins que es firme un altre.  
Article 4. Revisió Salarial.  
Una vegada que es conega l'índex de preu al consum per a l'any 1994 establert per l'INE, s'efectuarà una revisió salarial en tot allò que excedesca del 3'40% que s'aplicarà amb caràcter retroactiu a l'1 de gener de 1994, sobre les taules que figuren en aquest Conveni per a l'esmentat any, amb un límit màxim d'un punt.  
   
Article 5. Garanties "ad personam":   
Es respectaran totes les situacions personals que amb caràcter global excedesquen del pacte, enteses com a quantitats líquides i mantingudes estrictament "ad personam".  
Es respectaran en tot cas les condicions més beneficioses establertes per disposició legal o per costum inveterat.  
Article 6. Classificació professional.  
L'auxiliar i l'oficial de segona administratiu després d'exercir el lloc durant quatre anys sense haver ascendit de categoria devengarà el sou de la categoria immediata superior.  
La definició d'expenedor establerta a l'art. 14 de l'Ordenança Laboral d'EE.SS., se substitueix per la següent definició: "l'expenedor és qui es dedica al subministrament de gasolina, gasolis i derivats i tots els recanvis relacionats amb l'automòbil i gel, i realitzen el cobrament d'aquests, atenen el manteniment normal que requeresquen els clients com usualment han realitzat fins ara, així com les liquidacions del torn dins de la seua jornada de treball, i aquelles altres comeses de conservació, neteja i manteniment dels elements i llocs de treball, llevat dels serveis i de la jardineria.  
Els productes específics no esmentats anteriorment se seguiran venent en les estacions de servei pel expenedors, amb un acord previ d'ambdues parts o per la pròpia voluntat del treballador.  
Açò no serà obstacle perquè l'empresa puga contractar altre treballador per vendre aquests productes específics i recanvis d'automòbil i que, en cap cas, no subministrarà gasolines ni gasolis.  
La definició d'encarregat de torn establerta en l'art. 14 de l'Ordenança Laboral d'EE.SS, se substitueix per la següent definició: "és qui a les ordres immediates de l'encarregat general, gerent o propietari, i amb comandament sobre la resta del personal operari de l'estació, vigila els seus treball, rep els subministramens de tota classe i n'efectua la distribució. Si aquesta tasca fóra encomanada a altre treballador d'inferior categoria, aquest quedarà exempt de responsabilitat per perjudicis que s'ocasionen en l'exercici d'aquestes funcions, tret de voluntat maliciosa o de conducta negligent".  
La denominació regulada per l'Ordenança Laboral en el seu art. 14, grup III, aprenents, se substitueix per la següent definició: "són els qui alhora presten els seus serveis atenent el manteniment normal que requeresquen els clients, com la neteja de parabrisa, verificació de la pressió dels pneumàtics i nivells d'oli i d'aigua, aprenen l'ofici d'expenedor, sense que això implique disminució de les obligacions de l'expenedor".  
Article 7. Penositat.   
Els treballs de neteja en l'interior de tancs, calderes o qualsevol depòsit dedicats a l'emmagatzemament de carburants no podran ser realitzats per personal inclòs en aquest Conveni Col.lectiu.  
Article 8. Peces de vestir de treball.  
Les empreses estan obligades a proporcionar als seus treballadors peces de vestir de treball en nombre i forma següent:  
- Dues granotes i uniformes.  
- Dues camises i dos pantalons d'estiu.  
- Tres parells de sabates anuals.  
- Una jaqueta de cuiro cada tres anys o una peça d'abric cada dos anys.  
Per a aquelles persones que treballen en llocs greixosos o humits, se'ls proporcionarà tres granotes o peces similars i tres parells de sabates o botes, anualment.  
La sigla o nom de l'empresa es col.locarà a la part superior de la butxaca esquerra de la granota, camisa o caçadora, i mai a l'esquena.  
L'ús de la gorra s'acomodarà a les normes en vigor.  
Les peces de vestir de treball seran d'ús individual i es consideraran com a pertanyents a l'empresa fins a la seua caducitat en els temps expressats, i hauran de ser utilitzades exclusivament per al servei d'aquesta. El color de la peça estarà dins de la gamma gris, blau i crema, tret de l'àrea d'exmonopoli, en què tindrà els colors propis de les companyies distribuïdores.  
Les modificacions de l'anterior concepte d'uniformitat expressada en aquest article en l'àrea del monopoli amb fins publicitaris aliens a l'empresa, per decisió o conveniència d'aquesta, seran objecte de negociació entre empresa i treballadors.  
La comissió mixta estudiarà i presentarà en el Conveni vigent una proposta sobre les repercussions econòmiques de la publicitat.  
Article 9. Retribucions.  
Seran d'aplicació per a 1994, les taules adjuntes en l'annex I, que representen un 2'92% d'augment respecte de les anteriors de l'any 1993. Estan equiparades les retribucions de l'encarregat de torn amb les de l'oficial administratiu de segona.  
Article 10. Pagues extraordinàries.  
Els treballadors compresos en aquest conveni, percebran anualment dotze pagues o mensualitats, més tres pagues extraordinàries de trenta dies de salari base de conveni més plus d'antiguitat.  
Aquestes tres pagues s'abonaran en les següents dades:  
- 1: de l'1 al 15 de març.  
- 2: de l'1 al 30 de juny (de vacances).  
- 3. de l'1 al 20 de desembre (de nadal).  
   
Article 11. Complement de treball nocturn.  
El complement regulat per l'art. 63 de l'Ordenança Laboral per a EE.SS, es fixa en el 30% del salari base per expenedor i nit efectivament treballada.  
Article 12. Menyscapte de diners.  
Tot el personal que siga responsable de diners en efectiu rebrà anualment en concepte de menyscapte de diners una quantitat equivalent a vint-i-tres dies de salari base, més antiguitat, per a 1994, quantitat aquesta que caldrà fer efectiva en dotze mensualitats.  
Article 13. Desplaçament de vehicles.  
El treballador que amb autorització i per ordre de l'empresa, i amb el corresponent permís de conduir, es dedique al desplaçament de cotxes entre les distintes seccions (greixatge, llavador, aparcament, etc.), dins de la mateixa EE.SS., percebrà un plus del 5% del seu salari de conveni per cada dia efectiu de treball.  
Article 14. Seguretat Social.  
En els casos d'incapacitat temporal per al treball motivada per accident, les empreses afectades per aquest Conveni es comprometen a complementar les prestacions de la Seguretat Social fins arribar a l'import del salari real del treballador que estiga de baixa per aquest motiu.  
En cas d'ILT per malaltia amb hospitalització, les empreses complementaran fins al 100% durant els quinze primers dies de l'esmentada hospitalització.  
Article 15. Assegurança d'invalidesa i mort.  
Les pòlisses de les assegurances d'accidents ja contractades o que es contracten per les empreses a partir de l'1 de gener fins al 31 de desembre de 1994, per cobrir la responsabilitat en els casos d'invalidesa o de mort, hauran de garantir, en cas de mort: 3.000.000 PTA, i en cas d'invalidesa: 3.250.000 PTA.  
Els riscs que es produesquen amb ocasió o com a conseqüència del treball es cobriran segons el següent desglossament:  
Primer: mort.  
Segon: gran invalidesa.  
Tercer: invalidesa absoluta per a qualsevol tipus d'activitat remunerada.  
Quart: invalidesa total que l'incapacite per a l'exercici del seu treball habitual.  
Dins dels seixanta dies següents a la contractació o a la renovació de la pòlissa, l'empresa n'haurà de lliurar una fotocòpia a cada treballador.  
Article 16. Jornada laboral.  
Per a 1994 s'estableix una jornada de 1.792 hores anuals, quaranta setmanals.  
L'esmentada jornada no podrà ser partida tret d'acord exprés entre empresa i treballador.  
A tots els centres que estiguen oberts durant els vint-i-quatre hores del dia, s'hi establiran torns rotatius.  
Els horaris podran ser:  
De sis a catorze hores.  
De set a quinze hores.  
De catorze a vint-i-dues hores,  
De quinze a vint-i-tres hores.  
De vint-i-dues a sis hores.  
De vint-i-tres a set hores.  
Als centres oberts durant el dia, exclusivament, els horaris seran:  
De sis a catorze i de catorze a vint-i-dues hores.  
O bé de set a quinze i de quinze a vint-i-tres hores.  
L'elecció d'un o d'altre horari serà decidit per la majoria dels treballadors que integren la plantilla, sense perjudici que aquests, si ho volen, mantinguen els horaris actuals.  
Amb aquesta finalitat s'establirà un calendari de forma que un treballador no treballe més de dos diumenges consecutius.  
El calendari laboral es fixarà de comú acord entre ambdues parts i regularà la jornada diària, setmanal, vacances, quadrants anuals, etc.  
Article 17. Plus de distància.  
El plus de distància quedarà regulat segons que estableix l'art. 67 de l'Ordenança Laboral per a EE.SS. i l'Ordre de 10/02/1958, amb l'única condició de fixar un import de deu pessetes per quilòmetre per a 1994, entenent-s'hi que correspondrà aquest abonament a partir dels dos quilòmetres entre la població on resideix el treballador i la ubicació de l'EE.SS.  
Article 18. Entrepà.  
Quan la jornada es realitze de forma continuada, serà obligatori el gaudi d'un descans de quinze minuts.  
Article 19. Canvi d'horari.  
El personal administratiu gaudirà de dotze setmanes de jornada intensiva amb horari de 8 a 15 hores durant el període comprés entre el 21de juny i el 21de setembre.  
No serà obligatori per a les empreses la concessió d'aquestes setmanes de jornada intensiva simultàniament a tota la plantilla de personal administratiu.  
Quan concórreguen circumstàncies especials de força major, les empreses podran adaptar els seus horaris de mutu acord amb els propis treballadors.  
Així mateix, es respectaran els pactes existents o futurs en aquesta matèria entre treballador i empresari.  
Tot l'establert en aquest article en matèria de jornada intensiva és d'aplicació, únicament i exclusivament, al personal administratiu d'EE.SS.  
Article 20. Tancament nocturn, dominical i festiu.  
Després de les conversacions mantingudes amb les autoritats governatives, policials i de la Guàrdia Civil, s'acorda estudiar la possibilitat de regular el tancament nocturn, dominical i festiu, per amdues parts, patronal i social, i establir un termini d'estudi de tres mesos, pel cap alt, atenent la recomanació que emana de la delegació del govern en aquesta Comunitat, condicionat a imperatius legals de rang superior que afecten el tancament.  
Les parts firmants d'aquest Conveni es comprometen a elevar a la Delegació del Govern per a la Comunitat Autònoma Valenciana la proposta conjunta de tancament de la meitat de les EE.SS. durant les nits els dies 24 i 31 de desembre en el cas que l'esmentada proposta fóra autoritzada per la Delegació del Govern, i el les condicions de l'esmentada autorització, els dits dies 24 i 31 de desembre es procediria al tancament alternatiu, al 50% del total de les EE.SS. de la Comunitat Valenciana, i amb aquesta finalitat, la Federació Mediterrània d'EE.SS. habilitaria els mitjans necessaris per conèixer amb antelació quines serien les EE.SS. que estarien tancades les nits dels dies esmentats.  
Aquest tancament es produiria per decisió de l'empresa, i es pagaria un plus en aquelles que decidiren romandre obertes, plus que establiria la comissió paritària del Conveni, una vegada autoritzat el tancament per als dies 24 i 31 de desembre.  
En els casos de tancament nocturn, dominical i festiu, els torns de treball i la fornada s'establiran en la forma en què millor asseguren el servei, i procuraran la major equitat en la seua regulació, d'acord amb el que estableix l'article 15. La jornada no es podrà partir tret d'acord entre empresa i treballador.  
Si l'empresa estimara convenient mantenir un servei de vigilància durant el tancament nocturn, dominical o festiu, podrà utilitzar per a aquest als expenedors de la seua plantilla de forma rotativa.  
Article 21. Vacances.  
Les vacances seran de 30 dies naturals i es prendran per torns rotatius.  
Les vacances es podran gaudir durant tot l'any, preferentment en els mesos de juny, juliol, agost i desembre.  
No obstant això, el treballador tindrà dret a partir el seu descans vacacional en dos períodes iguals de temps, d'un dels quals tindrà dret a guadir durant els mesos anteriorment esmentats.  
L'empresa determinarà el calendari de vacances en els dos primers mesos de l'any, o bé en els dos últims mesos de l'any anterior, de comú acord amb els treballadors.  
Article 22. Llicències.   
Retribuïdes:  
El treballador, si avisa amb la possible antelació i ho justifica adequadament, podrà faltar o absentar-se del treball, amb dret a la seua remuneració, per un dels motius i durant el temps màxim que tot seguit s'exposa:  
a) Quinze dies naturals, com a mínim, en cas de matrimoni.  
b) Quatre dies, que s'hauran d'ampliar a tres més, quan el treballador necessite realitzar algun desplaçament a aquest efecte, a una localitat distinta d'aquella on tinga la seua residència habitual, en els casos de part d'esposa o de malaltia greu o mort del seu cònjuge, ascendents o descendents, fins al tercer grau.  
c) Durant un dia per trasllat del seu domicili habitual.  
d) Pel temps indispensable per al compliment d'un deure inexcusable de caràcter públic i personal, degudament justificat.  
e) Un dia per matrimoni de pares, fills, germans o cunyats, que serà d'un dia més si l'esdeveniment és fora de la província.  
f) Pel temps indispensable i necessari per acudir a consulta mèdica. Sempre que es justifique degudament.  
g) Un dia laborable dins de l'any natural de descans per a tots els treballadors afectats per aquest Conveni, el qual es gaudirà amb acord previ entre empresa i treballador, preferentment en període vacacional, Nadal i Setmana Santa, tenint-hi en compte les exigències productives, tècniques i organitzatives.   
No retribuïdes.  
Sense perjudici del que disposa l'apartat anterior d'aquest article, en els casos previstos en el seu punt b), el treballador tindrà dret a més a una llicència de tres dies, sense remuneració, que haurà d'ampliar-se fins a quatre dies, així mateix sense remuneració, en el supòsit d'haver de desplaçar-se el treballador a aquest efecte a una localitat distinta d'aquella on tinga la seua residència habitual.  
Article 23. Hores extraordinàries.  
En atenció a les actuals circumstàncies, les parts firmants d'aquest Conveni estimen que la reducció d'hores extraordinaries és una via adequada per a la creació d'ocupació. Segons això, aquestes es regiran pels següents criteris:  
- Hores extraordinàries habituals: se suprimirant totalment.  
- Hores extraordinàries motivades per causa de força major i estructurals: Realització.  
A fi d'aclarir el concepte d'hora extraordinària estructural, s'entendran com a tals les necessàries per a períodes punta de producció, absències imprevistes, canvis de torn, o les de caràcter estructural derivades de la naturalesa del treball de què es tracte o manteniment.  
Tot això sempre que no puguen ser substituïts per les contractacions temporals o a temps parcial, previstes en la Llei.  
En aquest tema s'observarà l'estricte compliment de la regulació continguda en l'art. 35 de l'Estatut dels Treballadors.  
Article 24. Jubilació.  
En la mateixa línia de l'article anterior, i en atenció als possibles efectes que amb vista a pal.liar l'atur poguera tenir, els firmants d'aquest Conveni acorden la jubilació als 64 anys, amb el 100% dels drets passius, dels treballadors que així ho sol.liciten, i es comprometen les empreses a la contractació simultània de treballadors jòvens o perceptors de l'assegurança de desocupació en un nombre igual al de jubilacions anticipades que es pacten, amb els contractes que regula el Reial Decret Legislatiu 1194/1985, de 17 de juliol, mínim un any.  
Article 25. Garantia d'ocupació.  
Les empreses es comprometen a no fer ús de la contractació temporal de forma permanent per ocupar les vacants que es produesquen per acomiadament, tret del cas de contractes en pràctica i de formació.  
S'estudiarà en els mateixos terminis que per a l'article 19, 20 i 21 d'aquest Conveni, per ambdues parts, la possibilitat de reconvertir els contractes eventuals en fixos en les EE.SS.  
Article 26. Drets sindicals.  
Els treballadors tindran dret a elegir, si més no, un representant per estació de servei, sempre que la plantilla d'aquesta siga superior a quatre treballadors, amb els drets reconeguts als delegats de personal en la legislació vigent.  
Les empreses afectades per aquest conveni reconeixen com a interlocutors naturals en el tractament i en la substanciació de les relacions laborals a les centrals sindicals implantades. Als efectes previstos en aquest Conveni, les empreses afectades per aquest respectaran el dret de tots els treballadors a sindicar-se lliurement i a no discriminar ni fer dependre l'ocupació del treballador a la condició que no s'afilie o que renuncie a la seua afiliació sindical.  
Es concedeixen les hores necessàries per als delegats i membres del comité d'empresa a l'efecte de la negociació col.lectiva, i es crea la figura del delegat provincial.  
Les centrals sindicals firmants faran conèixer la representació legal de la part econòmica, els representants provincials de les dites centrals, els quals tindran un crèdit de 30 hores mensuals per a la seua activitat sindical, independentment de les hores sindicals a què tinguen dret els delegats de personal o membres del comité d'empresa.  
El cost econòmic de les hores sindicals, l'haurà de fer efectiu la Federació Mediterrània d'EE.SS.  
Article 27. Seguretat i Higiene.  
En totes les EE.SS. s'elegirà el vigilant de seguretat i higiene en el treball.  
Com a mínim s'efectuarà una revisió mèdica anual a tots els treballadors de cada EE.SS, amb anàlisi, plom en sang i repercussió de les noves gasolines.  
Es crearà una comissió de salut laboral la composició de la qual serà paritària. Per al nomenament de la representació dels treballadors es mantendrà l'índex de representativitat que cada central sindical tinga en el sector d'EE.SS. i en l'àmbit de la Comunitat Valenciana.  
La comissió no excedirà de vuit membres, quatre d'ells en representació dels treballadors, quatre en representació de les empreses, i un metge especialista, amb veu però sense vot, nomenat de mutu acord entre ambdues parts.  
Ambdues representacions es comprometen a mantenir reunions periòdiques trimestrals, després de la convocatòria prèvia de qualsevol de les parts amb quinze dies d'antelació.  
Les funcions bàsiques de la comissió de salut laboral tindrà com a objectius prioritaris:  
1. Promoure l'observança de les disposicions legals vigents per a la prevenció dels riscs professionals en l'àmbit de les EE.SS.  
2. Prestar assessorament a les empreses per evitar i/o reduir els riscs que atempten contra la integritat física i salut dels treballadors.  
3. Fer conéixer les normes i els procediments que en matèria de seguretat i higiene dicten els organismes especialitzats en aquesta matèria.  
4. Ser informada sobre els resultats estadístics dels reconeixements mèdics que es realitzen als treballadors en aquest sector.  
Article 28. Pluriocupació  
Els firmants d'aquest Conveni estimen convenient de suprimir la pluriocupació com a regla general.  
En aquest sentit, les empreses no realitzaran contractacions de treball a persones que estiguen contractades a jornada completa en altra empresa. Sí que podran fer-ho, tanmateix, quan l'esmentada contractació s'efectue en jornada de treball a temps parcial, sempre que en conjunt no se supere la jornada ordinària de treball.  
Article 29. Plus de festius.  
El treball que es preste en festiu es remunerarà amb un plus de 600 pessetes per jornada treballada el 1994, o la part proporcional a les hores treballades, independentment dels descansos setmanals o compensacions que legalment escaiguen. (S'entén per "festius" els catorze dies assenyalats en el calendari laboral anual).  
Article 30. Plus de diumenge.  
El treball que es preste en diumenge es remunerarà amb un plus de 600 pessetes per jornada treballada el o la part proporcional a les hores treballades.  
Article 31. Comissió mixta d'interpretació i seguiment del Conveni.  
Es constitueix una comissió mixta d'interpretació i seguiment del Conveni de caràcter paritari (empresaris i treballadors), i, en conseqüència en formaran part vuit membres de la Federació d'EE.SS. del Mediterrani i vuit membres de les centrals sindicals firmants d'aquest Conveni col.lectiu, elegits per les respectives representacions (social i econòmica), amb independència dels assessors que cada part estime com a necessaris.  
L'objecte d'aquesta comissió és: solucionar qualsevol reclamació sobre la interpretació o exigència d'allò concertat en aquest Conveni. Per dirigir-se a aquesta comissió mixta, sols es podrà fer a través de les organitzacions firmants d'aquest Conveni. Per a qualsevol reclamació relacionada amb aquest, hi serà obligatori el dictamen previ de la comissió mixta.  
En el document de l'entrada en vigor de la normativa que substituirà l'Ordenança General de Seguretat i Higiene en el Treball, la comissió paritària adaptarà el contingut del conveni al que s'hi disposa  
Ambdues parts designen com a domicilis els de les seues respectives seus socials, és a dir, c/ Gascó Oliag 6, entresól, plaça de Nàpols i Sicília 3 i c/ Arquitecte Mora, 7, totes elles a València.  
Article 32. Cursos de formació professional i comité paritari.  
1. Les parts firmants d'aquest Conveni s'adhereixen a l'Acord Nacional de Formació Professional Contínua, subscrit per les confederacions empresarials i sindicals el 16.12.92 i inscrit i publicat com a conveni col·lectius el 25.02.93.  
2. Les empreses podran organitzar cursos de formació i de perfeccionament del personal amb caràcter gratuït, a fi de promoció professional i capitalització.  
3. Es constituirà un comité paritari format per quatre representants de les empreses i quatre dels treballadors, l'objecte de la qual serà elaborar plans de formació professional destinats a adequar els coneixements professionals dels treballadors a les noves tecnologies i a facilitar la formació professional.  
Seran funcions d'aquest comité paritari:  
a) Realitzar, per si o per mitjà d'entitats especialitzades, estudis de caràcter projectiu respecte de les necessitats de mà d'obra en el sector d'EE.SS. i les seues corresponents qualificacions.  
b) Proposar i executar accions formatives en les seues diverses modalitats i nivells, ja sia amb programes que es puguen realitzar als centres de formació d'empresa, o els que en el futur es puguen constituir, així com a través dels programes nacionals o internacionals desenvolupats per organismes competents.  
c) Col.laborar, segons les pròpies possibilitats, mitjançant entitats especialitzades en la diagnosi i el disseny de programes puntuals de formació d'empresa, tenint-hi en compte les especificacions i necessitats concretes, així com les característiques genèriques o individuals dels treballadors afectats.  
d) Coordinar i seguir els desenvolupament de formació en pràctiques dels alumnes que siguen rebuts per les empreses en el marc dels acords firmats a nivell sectorial o per empreses.  
e) Avaluar de manera continuada totes les accions mampreses, a fi de revisar-ne les orientacions, promoure noves activitats i actualitzar la definició dels objectius de la formació professional.  
Article 33. Endarreriments.  
Independentment de la data de publicació d'aquest Conveni al DOGV, les taules salarials i els endarreriments derivats del Conveni des de l'1 de gener de 1994, s'hauran de pagar abans del 31 d'agost de 1994.  
Article 34. Vinculació a la totalitat.  
Les condicions ací pactades formen un tot orgànic i indivisible i, a l'efecte de la seua aplicació pràctica, seran considerades globalment.  
Article 35. Quitança.  
S'estableix un model oficial de quitança (annex 2).  
Article 36. No aplicació del règim salarial.  
L'increment salarial pactat en aquest Conveni podrà no aplicar-se en tot o en part, sols en el cas d'empreses amb una estabilitat econòmica que es poguera veure danyada com a conseqüència de tal aplicació.  
Per acollir-se a aquesta inaplicabilitat, l'empresa haurà de formular la petició davant els representants dels treballadors i a la Comissió Mixta del Conveni en el termini màxim de 30 dies des de la publicació del Conveni al DOGV, acompanyat de la següent documentació:  
a) Memòria justificativa de la sol·licitud.  
b) Documentació que acredite la causa invocada, entres les quals necessàriament figurarà la presentada per l'empresa davant els organismes oficials (Ministeri d'Hisenda i Registre Mercantil), referida als dos últims exercicis.  
c) Proposta salarial alternativa.  
Les parts podran arribar a un acord en el termini de 15 dies, el qual haurà de ser notificat a la Comissió Mixta del Conveni perquè adquiresca eficàcia plena.  
En aquests casos, la fixació de l'increment de salaris s'adequarà en l'àmbit de l'empresa, amb una negociació prèvia entre le direcció i els representants dels treballadors i aquesta decisió s'emmarcarà dins d'un pla de viabilitat, en què caldrà fixar-se l'actualització posterior dels salaris.  
El pagament de les diferències deixades de percebre s'efecturà tan aviat com es constate objectivament que l'empresa té superàvit o beneficis en prou quantitat per atendre aquestes diferències.  
Si no s'arriba a un acord, la qüestió s'elevarà a la Comissió Mixta del Conveni, que serà la competent per resoldre en definitiva i si s'escau, fixar les condicions salarials alternatives.  
Cláusula Addicional  
 Comissió ordenança laboral.  
Ambdues parts acorden iniciar el procés de negociació dels articles de l'Ordenança Laboral no esmentats en el Conveni perquè, després d'aprovats si s'escau, es procedesca a la seua substitució i la incorporació al text d'aquest.  
I en prova de conformitat i d'aprovació del contingut d'aquest Conveni, firmen els assistents a l'acte per còpia en sis exemplars.  
Annex I  
Taula salarial per a 1994  
Categories Salari base mes o dia/pessetes  
Personal administratiu  
1. Encarregat general d'EE.SS 123.819  
2. Cap administratiu 113.240  
3. Oficial administratiu de primera 107.289  
4. Oficial administratiu de segona 101.208   
5. Auxiliar administratiu 98.036  
6. Aspirant a administratiu 76.796  
Personal operari  
1. Personal operari especialista  
1.1. Encarregat de torn 3.576  
1.2. Mecànic especialista 3.211  
1.3. Expenedor 3.159  
1.4. Engreixador 3.159   
1.5. Llavador 3.159  
1.6. Conductor 3.159  
1.7. Muntador de pneumàtics 3.159  
2. Personal operari no especialista  
2.1. Mosso d'EE.S 3.140  
2.2. Ajudant 2.763  
2.3. Aprenent 2.763  
Personal subaltern  
1. Magatzemer 3.140  
2. Cobrador 3.268  
3. Ordenança 3.085  
4. Grum 2.763  
5. Guarda 3.140  
6. Personal de neteja 3.048  
 pessetes/hora 421  
Annex 2  
Rebut de quitança per a EE.SS  
Sr/Sra.......................................................................... .....................amb DNI.............................................declare haver rebut de l'empresa .........................el dia de la data la quantitat d .................pessetes, segons el detall que segueix, per la finalització de la meua relació laboral amb l'esmentada empresa, motivada per ........................... i amb la seua percepció quede liquidat i finit per tots els conceptes, sense dret a cap reclamació posterior.  
Faig constar que SI/NO faig ús del meu dret a la presència d'un representant dels treballadors en la firma d'aquest document.  
P.P. Vacances .....................  
P.P. Estiu ............................  
P.P. Nadal ...........................  
P.P. Beneficis......................  
Total brut ...........................  
Retenció IRPF ..% .............  
Total líquid ........................  
..................................., ... d .............................. de 199.  
Si s'escau representant   
del treballador  
Signatura   
DNI